Legal Document

Category: 121

Text:
72. ΑΠΟΦΑΣΙΣ ΥΠΟΥΡΓΩΝ ΕΞΩΤΕΡΙΚΩΝ  ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. Φ.821.4/126/Ζ2137 της 31 Μαΐου/21 Ιουν. 1980 (ΦΕΚ Β΄  556) Περί των προσόντων διορισμού, της υπηρεσιακής εν γένει καταστάσεως και του πειθαρχικού δικαίου των κατά τας διατάξεις του άρθρ. 22 του Νόμ. 817/1978 και του υπ’ αριθ. 384/1980 Π.Δ/τος (ΦΕΚ 107 Α΄/6.5.1980) διοριζομένων ομογενών εκπαιδευτικών. Έχοντες υπ’ όψει: 1.Τας διατάξεις: α)του άρθρ. 22 του Νόμ. 817/1978 «περί ρυθμίσεως ενίων εκπαιδευτικών και εκκλησιαστικών θεμάτων», β)της παρ. 2 του άρθρ. 2 του Νόμ. 186/1976 «περί Κ.Ε.Μ.Ε.», γ)του αριθ. 384/80 Π.Δ/τος (ΦΕΚ 107 Α΄/6.5.1980). 2.Την υπ’ αριθ. 14/1979 γνωμοδότησιν του Κέντρου Εκπαιδευτικών Μελετών και Επιμορφώσεως (Κ.Ε.Μ.Ε.), αποφασίζομεν: Προσόντα διορισμού Άρθρ.1.-1.Δια τον διορισμόν εις τας υπό του υπ’ αριθ. 384/80 Π.Δ/τος συσταθείσας θέσεις εκπαιδευτικού προσωπικού απαιτούνται τα ακόλουθα προσόντα: α)Δια τας θέσεις διδασκάλων επί μισθολογικώ κλιμακίω 2: Πτυχίον Παιδαγωγικής Ακαδημίας, Ιεροδιδασκαλείου Βελλάς Ιωαννίνων ή Ανωτέρας Εκκλησιαστικής Σχολής Θεσσαλονίκης υπό τους περιορισμούς του Ν.Δ. 3885/58 ή απολυτήριον εξαταξίου Γυμνασίου ή Λυκείου ή πτυχίον σχολής Νηπιαγωγών διετούς ή μονοετούς φοιτήσεως ή πτυχίον περατώσεως σπουδών νηπιαγωγών μονοετούς τουλάχιστον διαρκείας ξένων Πανεπιστημίων ή ειδικών Ινστιτούτων. β)Δια τας θέσεις Καθηγητών: Πτυχίον καθηγητικής σχολής Ελληνικού Πανεπιστημίου ή πτυχίον Πανεπιστημιακής σχολής ξένης χώρας   οιασδήποτε   ειδικότητος   ή  πτυχίον   πα(Μετά τη σελ. 568,22(α) Σελ. 568,23 Τεύχος 755-Σελ. 77 Ελληνικά Σχολεία Αλλοδαπής (Σχολεία Ελληνικής Ομογένειας) 32.Ζ.δ.71-72 ρέχον κατά τας κειμένας διατάξεις δικαίωμα διορισμού εις θέσεις ενός εκ των κλάδων Α5, Α6, Α7, Α8, Α9, Α10 και Α11 του άρθρ. 35 του Νόμ. 309/1976 «περί οργανώσεως και διοικήσεως της Γενικής Εκπαιδεύσεως», ως ούτος εκάστοτε ισχύει. 2.Εις τας εν άρθρ. 1 του υπ’ αριθ. 384/80 Π.Δ/τος συσταθείσας θέσεις διδασκάλων διορίζονται και ομογενείς εκπαιδευτικοί απόφοιτοι ελληνικού εξαταξίου Γυμνασίου ή Λυκείου ασκήσαντες καθήκοντα διδασκάλου ή νηπιαγωγού εις ανεγνωρισμένα ελληνικά δημοτικά σχολεία του εξωτερικού και εξαναγκασθέντες εις απομάκρυνσιν εκ της χώρας εις την οποίαν εδίδασκον ή εκ της ασκήσεως των διδακτικών των καθηκόντων, κατά βεβαίωσιν της οικείας Ελληνικής διπλωματικής ή προξενικής αρχής. Υπηρεσιακή Κατάστασις Άρθρ.2.-1.Τα της υπηρεσιακής καταστάσεως των κατά τας διατάξεις του άρθρ. 22 του Νόμ. 817/78 και του υπ’ αριθ. 384/1980 Π.Δ/τος διοριζομένων ομογενών εκπαιδευτικών Δημοτικής και Μέσης Εκπαιδεύσεως, διέπονται υπό των οικείων διατάξεων του Νόμ. 309/1976, ως ούτος ετροποποιήθη και συνεπληρώθη υπό των Νόμ. 567/1977 και 817/1978. 2.Αι διατάξεις του άρθρ. 14 (παρ. 3, 4, 5, 6 και 7) και του άρθρ. 36 του Νόμ. 309/1976 έχουν εφαρμογήν και επί των διοριζομένων εις θέσεις του υπ’ αριθ. 384/1980 Π.Δ/τος ομογενών εκπαιδευτικών. Εκθέσεις ουσιαστικών προσόντων Άρθρ.3.-Εκθέσεις ουσιαστικών προσόντων των ομογενών εκπαιδευτικών των υπηρετούντων εις τα ανεγνωρισμένα Ελληνικά σχολεία του εξωτερικού συντάσσουν: α)οι Σύμβουλοι Εκπαιδεύσεως δια τους εκπαιδευτικούς λειτουργούς οι οποίοι υπηρετούν εις τα σχολεία της δικαιοδοσίας των, β)μη υπάρχοντος Συμβούλου Εκπαιδεύσεως, ο Διευθυντής του Σχολείου εφ’ όσον είναι αρχαιότερος των κρινομένων. Αι υπό των Διευθυντών των σχολείων συντασσόμεναι εκθέσεις δέον να θεωρούνται υπό των διπλωματικών ή προξενικών αρχών δια το γνήσιον της υπογραφής και την ιδιότητα του κριτού, γ)όπου δεν υπάρχουν Σύμβουλος Εκπαιδεύσεως ή Διευθυνταί σχολείων αρχαιότεροι των κρινομένων, αι εκθέσεις συντάσσονται υπό των προϊσταμένων των διπλωματικών και προξενικών αρχών. Εις τας εκθέσεις ταύτας βαθμολογούνται άπαντα τα ουσιαστικά προσόντα πλην του διδακτικού και του επιστημονικού. Προαγωγαί Άρθρ.4.-1.Αι προαγωγαί των ομογενών εκπαιδευτικών ενεργούνται α)κατ’ εκλογήν και β)κατ’ αρχαιότητα, βάσει πινάκων προακτέων. Σελ. 568,24 Τεύχος 755-Σελ. 78 2.Αρμόδια Υπηρεσιακά Συμβούλια δια την κατάρτισιν των πινάκων αρχαιότητος και προακτέων είναι δια μεν τους ανήκοντας εις τον κλάδον διδασκάλων το Κ.Υ.Σ.Δ.Ε. δια δε τους ανήκοντας εις τον κλάδον καθηγητών το Κ.Υ.Σ.Μ.Ε. 3.Το αρμόδιον Υπηρεσιακόν Συμβούλιον συνέρχεται κατά μήνα Απρίλιον εκάστου έτους και συντάσσει εντός του αυτού μηνός τέσσαρας πίνακας κεχωρισμένους κατά βαθμούς ως ακολούθως: α)Πίνακα αρχαιότητος πάντων των μέχρι 30 Απριλίου του επομένου έτους συμπληρούντων τον απαιτούμενον προς προαγωγήν χρόνον, κεκτημένων δε κατά μήνα Απρίλιον του αυτού έτους τα τυχόν απαιτούμενα λοιπά τυπικά προσόντα προς προαγωγήν. Επί τη βάσει δε του πίνακος τούτου και τους επομένους πίνακας προακτέων, β)πίνακα των κατ’ εκλογήν προακτέων, γ)πίνακα των κατ’ αρχαιότητα προακτέων και δ)πίνακα μη προακτέων. 4.Οι συντασσόμενοι πίνακες προακτέων επικυρούνται δι’ αποφάσεων του Υπουργού Εθνικής Παιδείας και Θρησκευμάτων και ισχύουν μέχρι τέλους Απριλίου του επομένου ημερολογιακού έτους. Πειθαρχικόν Δίκαιον Άρθρ.5.-1.Πειθαρχικήν δικαιοδοσίαν επί των ομογενών εκπαιδευτικών ασκούν α)οι πειθαρχικώς προϊστάμενοι αυτών, β)τα Πειθαρχικά Υπηρεσιακά Συμβούλια και γ)το Συμβούλιον Επικρατείας. 2.Οι πειθαρχικώς προϊστάμενοι είναι: α)ο Υπουργός Εθνικής Παιδείας και Θρησκευμάτων, β)ο Υφυπουργός Εθνικής Παιδείας και Θρησκευμάτων, γ)ο Γενικός Γραμματεύς του Υπουργείου Εθνικής Παιδείας και Θρησκευμάτων, δ)οι Σύμβουλοι Εκπαιδεύσεως, στ)οι έμμισθοι Γενικοί Πρόξενοι και έμμισθοι Πρόξενοι δια τους εκπαιδευτικούς των σχολείων τα οποία λειτουργούν εις την προξενικήν περιφέρειαν και δεν υπάρχουν Σύμβουλοι Εκπαιδεύσεως. 32.Ζ.δ.72 Ελληνικά Σχολεία Αλλοδαπής (Σχολεία Ελληνικής Ομογένειας) 3.Οι ασκούντες την πειθαρχικήν δικαιοδοσίαν πειθαρχικώς προϊστάμενοι δύνανται να επιβάλλουν την μεν ποινήν της επιπλήξεως πάντες, την δε του προστίμου υπό τας εξής διακρίσεις: α)Ο Υπουργός και ο Υφυπουργός μέχρι των αποδοχών ενός μηνός, β)ο Γενικός Γραμματεύς και οι Πρέσβεις μέχρι του ημίσεος των αποδοχών ενός μηνός, γ)οι Σύμβουλοι Εκπαιδεύσεως και οι έμμισθοι Γενικοί Πρόξενοι και οι έμμισθοι Πρόξενοι μέχρι του ενός τρίτου των αποδοχών ενός μηνός. Εάν δεν καταβάλλωνται αποδοχαί εις την Ελλάδα αλλά μόνον επιμίσθιον εξωτερικού η ποινή του προστίμου υπό τας ανωτέρω διακρίσεις υπολογίζεται επί του επιμισθίου. 4.Υπηρεσιακά Πειθαρχικά Συμβούλια δια τους διοριζομένους ομογενείς εκπαιδευτικούς του εξωτερικού είναι τα Π.Υ.Σ.Δ.Ε. και Α.Π.Υ.Σ.Δ.Ε. διαμερίσματος Αθηνών δια το προσωπικόν Δημοτικής Εκπαιδεύσεως και τα Π.Υ.Σ.Μ.Ε. και Α.Π.Υ.Σ.Μ.Ε. διαμερίσματος Αθηνών δια το προσωπικόν Μέσης Εκπαιδεύσεως. 5.Τα Π.Υ.Σ.Μ.Ε. και Π.Υ.Σ.Δ.Ε. επιλαμβάνονται είτε πρωτοβαθμίως είτε κατ’ έφεσιν επί των αποφάσεων των Πρέσβεων, των Συμβούλων Εκπαιδεύσεως και των Γενικών Προξένων και Προξένων, τα δε Α.Π.Υ.Σ.Δ.Ε. και Α.Π.Υ.Σ.Μ.Ε. κατ’ έφεσιν επί των πρωτοβαθμίων αποφάσεων των Π.Υ.Σ.Δ.Ε. και Π.Υ.Σ.Μ.Ε. 6.Εις έφεσιν δεν υπόκεινται αι αποφάσεις του Υπουργού, Υφυπουργού και Γενικού Γραμματέως, καθ’ ων επιτρέπεται μόνον προσφυγή ενώπιον του Συμβουλίου της Επικρατείας ή των Διοικητικών Εφετείων. 7.Η έφεσις και η προσφυγή και η προς άσκησιν αυτών προθεσμία δεν αναστέλλουν την εκτέλεσιν της πειθαρχικής αποφάσεως. 8.Ομογενείς εκπαιδευτικοί επανερχόμενοι εις την Ελλάδα και τοποθετούμενοι εις σχολεία της ημεδαπής υπάγονται εις το πειθαρχικόν δίκαιον εις ο υπάγονται οι εκπαιδευτικοί λειτουργοί Μέσης και Δημοτικής Εκπαιδεύσεως. Λύσις της υπαλληλικής σχέσεως Άρθρ.6.-1.Η υπαλληλική σχέσις των ομογενών εκπαιδευτικών λύεται δια του θανάτου, της εκπτώσεως, της αποδοχής παραιτήσεως και της απολύσεως κατά τα οριζόμενα υπό του Υπαλληλικού Κώδικος. 2.Η λύσις της υπαλληλικής σχέσεως ενεργείται δια πράξεως του Γενικού Γραμματέως του Υπουργείου και τούτου μη υπάρχοντος του Υφυπουργού, δημοσιευομένης εις την Εφημερίδα Κυβερνήσεως.